Վլադիմիր Չեռնավին

**Վլադիմիր Նիկոլայի Չեռնավին** ( .  ), խորհրդային նավատորմի ռուս բարձրաստիճան սպա։ Եղել է խորհրդային նավատորմի վերջին գլխավոր հրամանատարը՝ այդ պաշտոնը վարելով 1985-1991 թվականներին և 1991-1992 թվականներին, ինչպես նաև Անկախ Պետությունների Համագործակցության նավատորմի միակ գլխավոր հրամանատարը (1992 թ. փետրվարի 14-ից մինչև այդ նույն տարվա օգոստոսի 25-ը): Նա իր կարիերայի ընթացքում հասել է նավատորմի ծովակալի կոչմանը (1983 թ.)։

Ընտրվել է ԽՄԿԿ Կենտրոնական կոմիտեի անդամ, ԽՍՀՄ 10-րդ և 11-րդ գումարումների Գերագույն խորհրդի պատգամավոր:

## Կենսագրություն
Չեռնավինը ծնվել է Ուկրաինական ԽՍՀ Միկոլայիվ (Նիկոլաև քաղաքում): 1944 թվականին ընդունվել է Բաքվի նախապատրաստական ռազմածովային դպրոցը(1983), 1951 թվականին ավարտել է Լենինգրադի (Սանկտ Պետերբուրգ) Ֆրունզեի անվան բարձրագույն ռազմածովային դպրոցը։ 1951 թվականին նշանակվել է «С-102» սուզանավի հրամանատար, 1959-ին՝ *Նոյեմբեր* դասի K-21 սուզանավի հրամանատար։ 1962–65 թթ. սովորել է Ն. Գ. Կուզնեցովի անվան ռազմածովային ակադեմիայում, 1967-1969 թթ.՝ գլխավոր շտաբի ակադեմիայում, որից հետո դարձել է դիվիզիոնի հրամանատար և ղեկավարել Հյուսիսային նավատորմի սուզանավային նավատորմերը։ 1977 թվականին նշանակվել է Հյուսիսային նավատորմի հրամանատար, իսկ 1981 թվականին արժանացել է Խորհրդային Միության հերոսի կոչման։ 1981–85-ին եղել է գլխավոր շտաբի պետ/խորհրդային նավատորմի գլխավոր հրամանատարի 1-ին տեղակալը։ Սերգեյ Գորշկովի թոշակի անցնելուց հետո  Չեռնավինը դարձել է խորհրդային նավատորմի գլխավոր հրամանատարը: Նա թոշակի է անցել 1992 թվականին: Թոշակի անցնելիս եղել է խորհրդային սուզանավորդների ասոցիացիայի նախագահը։ Երկար տարիներ եղել է նաև Հաղթանակի օրվա շքերթների աչքի ընկնող մասնակիցներից մեկը:

Չեռնավինը մահացել է Մոսկվայում 2023 թվականի մարտի 18-ին՝ 94 տարեկան հասակում: 2023 թվականի մարտի 21-ին զինվորական պատիվներով թաղվել է Դաշնային զինվորական հուշահամալիրի Հայրենիքի պաշտպանների պանթեոնում:

## Պարգևներ
* Խորհրդային Միության հերոս
* Լենինի շքանշան (երկու անգամ)
* Հոկտեմբերյան հեղափոխության շքանշան
* Կարմիր դրոշի շքանշան
* Ալեքսանդր Նևսկու շքանշան
* Կարմիր աստղի շքանշան (երկու անգամ)
* Արիության շքանշան
* Ծովային վաստակի շքանշան
* ԽՍՀՄ-ի և Ռուսաստանի Դաշնության կառավարական, գերատեսչական և հոբելյանական մեդալներ

## Մատենագրություն
* На морских и океанских просторах. — М.: Знание, 1987.
* Флот в судьбе России. — М.: Андреевский флаг, 1993.
* Атомный подводный… Флот в судьбе России. — М.: Андреевский флаг, 1997.
* Размышления после походов и штормов. — 1997.
* Борьба на коммуникациях: уроки войн и современность. — М.: Патриот, 2003.
* Оперативная и боевая подготовка в Военно-Морском Флоте накануне и в годы Великой Отечественной войны // Военно-исторический журнал. — 1984. — № 7. — С. 27—35.
* Организация боевого обеспечения подводных лодок (По опыту Великой Отечественной войны) // Военно-исторический журнал. — 1985. — № 12. — С. 22—28.
* Опыт ведения боевых действий подводными лодками на различных морских театрах в ходе Великой Отечественной войны // Военно-исторический журнал. — 1986. — № 7. — С. 11—21.

## Ծանոթագրություններ

* Վլադիմիր Չեռնավին warheroes.ru-ում (ռուսերեն)

## Գրականություն
* Энциклопедический словарь «История Отечества с древнейших времен до наших дней» 
* 
* Военные моряки — Герои подводных глубин (1938—2005): биографический справочник. — М.: Кучково поле; Кронштадт: Морская газета, 2006. — 366 с. — ISBN 5-86090-212-3. — С. 335—337.
* *Костев И. Г.* Подводный флот от Сталина до Путина. — М.: ООО «СОНЭКС ЦЕНТР», 2008.
* *Черкашин Н. А.* Возмутители глубин: секретные операции советских подводных лодок в годы холодной войны. — М.: Вече, 2014. — 301 с. — (Военные тайны XX века). — ISBN 978-5-4444-1955-7.

## Արտաքին հղումներ
* Կենսագրությունը սուզանավորդների միության կայքում
* Մահախոսականը «Красная звезда» թերթի կայքում
* *Егоров Ю.* Самый большой флот в мире 

Կատեգորիա:1928 ծնունդներ
Կատեգորիա:2023 մահեր
Կատեգորիա:Լենինի շքանշանի ասպետներ
Կատեգորիա:ԽՄԿԿ 26-րդ համագումարի պատվիրակներ
Կատեգորիա:ԽՄԿԿ 27-րդ համագումարի պատվիրակներ
Կատեգորիա:ԽՍՀՄ ԳԽ 10-րդ գումարման պատգամավորներ
Կատեգորիա:ԽՍՀՄ ԳԽ 11-րդ գումարման պատգամավորներ
Կատեգորիա:Խորհրդային Միության հերոսներ
Կատեգորիա:Կարմիր աստղի շքանշանի ասպետներ
Կատեգորիա:Կարմիր դրոշի շքանշանի ասպետներ
Կատեգորիա:Ռուս հուշավիպագիրներ
Կատեգորիա:ՎՀ/թեմա 4